smcproject/ml-wiki-sentences huggingface dataset:
ലപെലോന (3176 മീ.), യാക്യു (2995 മീ.), ലൊമഡെൽ മകോ (2286 മീ.) എന്നിവയാണ് ഈ പർവതനിരയിലെ ശ്രദ്ധേയമായ മറ്റു കൊടുമുടികൾ.
മധ്യപർവതനിരയുടെ തെ.
കിഴക്കൻ മേഖലയിൽ താരതമ്യേന ഉയരം കുറഞ്ഞ നിരവധി മലനിരകൾ കാണാം.
സീയെറാ ദെ നീബാ (Sierra de Neiba), സീയെറാ ദെ ബാരൂകോ (Siera de Baoruco) എന്നിവയാണ് ഇവയിൽ പ്രധാനം.
കൾ ദെ ബാക് (Cal de Bac) എന്ന സമതലം ഇവയെ തമ്മിൽ വേർതിരിക്കുന്നു.
രാജ്യത്തെ ഏറ്റവും വലിയ ഉപ്പുതടാകമായ എന്റിക്വില്ലൊ (Enriquillo) സ്ഥിതിചെയ്യുന്നതും ഇവിടെയാണ്.
സമുദ്രനിരപ്പിൽ നിന്ന് 44 മീ.
ഉയരത്തിൽ സ്ഥിതിചെയ്യുന്ന ഈ തടാകത്തിന് 520 ച.
ഡൊമിനിക്കൻ റിപ്പബ്ളിക്കിലെ ഒരു പ്രധാന ഭൂപ്രദേശമാണ് രാജ്യത്തിന്റെ വ.
പടിഞ്ഞാറൻ മേഖലയിലെ സിബാഒ.
പൈൻ മരങ്ങൾ സമൃദ്ധമായി വളരുന്ന മധ്യപർവതനിരയുടെ വടക്കൻ ചരിവുകളും ചുണ്ണാമ്പുകല്ല്, ഷേയിൽ എന്നിവയുടെ നിക്ഷേപങ്ങളാൽ സമ്പന്നമായ തെക്കൻ മേഖലയും ഈ മേഖലയെ തമ്മിൽ വേർതിരിക്കുന്ന വിസ്തൃതമായ താഴ് വരകളും ഉൾപ്പെടുന്നതാണ് സിബാഒ.
രാജ്യത്തെ പ്രധാന കാർഷികോത്പാദന മേഖലകളിൽ ഒന്നു കൂടിയാണിത്.
സിബാഒയുടെ പൂർവമധ്യമേഖല വീഗാ റിയൽ (Vega real) എന്ന പേരിൽ അറിയപ്പെടുന്നു.
കൃഷിക്ക് തികച്ചും അനുയോജ്യമായ പശിമരാശി മണ്ണിനാൽ സമ്പുഷ്ടമായ വീഗാ റിയൽ പ്രദേശം കരീബിയൻ മേഖലയിലെ ഒരു മുഖ്യ കാർഷികോത്പാദന-വിപണന കേന്ദ്രം കൂടിയാണ്.
താരതമ്യേന മലനിരകൾ കുറഞ്ഞ സമതല പ്രദേശമാണ് രാജ്യത്തിന്റെ കിഴക്കൻ മേഖല.
കരിമ്പാണ് ഇവിടത്തെ പ്രധാന കൃഷി.
ഉഷ്ണമേഖലാ തീരദേശ കാലാവസ്ഥ അനുഭവപ്പെടുന്ന രാജ്യ മാണ് ഡൊമിനിക്കൻ റിപ്പബ്ളിക്ക്.
ഗ്രീഷ്മത്തിലാണ് ഏറ്റവും കൂടു തൽ മഴ ലഭിക്കുന്നത്.
മേയിൽ ആരംഭിക്കുന്ന കാലവർഷം ന.
വരെ നീണ്ടുനില്ക്കുന്നു.
രാജ്യത്തിന്റെ കിഴക്കൻ മേഖലയെ അപേക്ഷിച്ച് വടക്കൻ മേഖലയിലാണ് ഏറ്റവും കൂടുതൽ മഴ ലഭിക്കുന്നത്.
14 മി.മീ.
ജൂൺ-ന.
കാലയളവിൽ ഇവിടെ ചുഴലിക്കൊടുങ്കാറ്റുണ്ടാകാറുണ്ട്.
താപനില: ജനു.
23.9 °C; ജൂല.27.2 °C.
ജൈവ വൈവിധ്യത്തിന്റെ സമന്വയ മാതൃകയ്ക്ക് ഉത്തമോ ദാഹരണമാണ് ഡൊമിനിക്കൻ റിപ്പബ്ളിക്.
ഭാഗികമായി വരണ്ട കാലാവസ്ഥ അനുഭവപ്പെടുന്ന ദെ സംക് മേഖലയിൽ സമൃദ്ധമായി കുറ്റിച്ചെടികളും മുൾച്ചെടികളും വളരുമ്പോൾ മറ്റു ഭൂപ്രദേശങ്ങളിൽ സാവന്ന മാതൃകയിലുള്ള സസ്യപ്രകൃതിയും ഇടതൂർന്ന മഴക്കാടുകളുമാണുള്ളത്.
പർവതങ്ങളുടേയും മലനിരകളുടേയും ചരിവുകളിൽ മഹാഗണി, ലോഗ് വുഡ്, പൈൻ തുടങ്ങിയ വൃക്ഷങ്ങൾ സമൃദ്ധമായി വളരുന്നു.
സമീപകാലത്തുണ്ടായ വന നശീകരണം സസ്യസമ്പത്തിന്റെ ശോഷണത്തിനു കാരണമായിട്ടുണ്ട്.
മൊത്തം ഭൂഭാഗത്തിന്റെ 32.7 ശ.
വനഭൂമിയാണ്.
പർവത പ്രദേശങ്ങളിൽ വിവിധയിനം ഉരഗങ്ങൾ, മുയൽ, അണ്ണാൻ, എലി എന്നിവയ്ക്കു പുറമേ അപൂർവയിനം പക്ഷിവർഗങ്ങളേയും കാണാം.
ഫ്ളമിംഗോ (Flamingo) എന്ന പക്ഷിവർഗം ഡൊമിനിക്കൻ ജന്തുലോകത്തിന്റെ പ്രത്യേകതയാകുന്നു.
സംസ്കാരം Dominican native and Major League Baseball player David Ortiz (facing front) Dominican girls at carnival, in Taíno garments and makeup (2005)
അതിസങ്കീർണമാണ് ഡൊമിനിക്കൻ ജനസമൂഹം.
യൂറോപ്യൻ കുടിയേറ്റക്കാരിൽ പ്രമുഖ വിഭാഗമായ സ് പാനിഷ് വംശജരും ആഫ്രിക്കൻ കറുത്ത വർഗക്കാരും അവരുടെ പിൻഗാമികളുമായി ഇടകലർന്ന ഒരു സങ്കരവർഗമാണ് ഡൊമിനിക്കൻ റിപ്പബ്ളിക്കിന്റെ ജനസമൂഹം.
ജനസംഖ്യയിൽ 73 ശ.
സങ്കരവംശജരും, 11 ശ.
ആഫ്രിക്കൻ വംശജരും, 16 ശ.
യുറോപ്യൻ വംശജരുമാണ്.
ഹെയ്തിയൻ കുടിയേറ്റക്കാരാണ് ഡൊമിനിക്കൻ റിപ്പബ്ളിക്കിലെ ഏറ്റവും ചെറിയ ന്യൂനപക്ഷം.
സ്പാനിഷ് സാംസ്കാരിക പൈതൃകത്തിൽ അധിഷ്ഠിതമാണ് റിപ്പബ്ളിക്കിന്റെ ജനജീവിതം.
ഗ്രാമീണരിൽ ഭൂരിഭാഗവും കാർഷിക സമൂഹങ്ങളായി ജീവിക്കുന്നു.
പരമ്പരാഗത ജീവിതശൈലി ഇവ രുടെ പ്രത്യേകതയാണ്.
ഗ്രാമീണരിൽ ഭൂരിഭാഗത്തിനും സ്വന്തമായി കൃഷിഭൂമിയുണ്ട്.
ഇടുങ്ങിയ കൃഷിഭൂമിയിൽ ഉത്പാദിപ്പിക്കുന്ന കാർഷികോത്പന്നങ്ങൾ ഗാർഹികോപയോഗത്തിനു ശേഷമുള്ളത് വിപണനം ചെയ്യുന്നു.
കുടിയായ്മ സമ്പ്രദായവും നിലവിലുണ്ട്.
വൻകിട മുതലാളിമാരുടെ കരിമ്പ്, കാപ്പി, കൊക്കോ തോട്ടങ്ങളിൽ പണിയെടുക്കുന്ന കർഷകത്തൊഴിലാളികളേയും ഇവിടെ കാണാം.
ഓലമേഞ്ഞ ചെറു കുടിലുകളിലാണ് ചെറുകിട കർഷകത്തൊഴിലാളികൾ താമസിക്കുന്നത്.
ഗവൺമെന്റ് പദ്ധതിപ്രകാരം ഇവർക്ക് ആധുനിക രീതിയിലുള്ള കോൺക്രീറ്റ് കെട്ടിടങ്ങൾ നിർമിച്ചു നല്കുന്നുണ്ട്.
നഗരവാസികളിൽ 30 ശ.
വും തലസ്ഥാനനഗരമായ സാന്റോ ഡൊമിൻഗോയിൽ വസിക്കുന്നു.
ഇവരിൽ ഭൂരിഭാഗവും ഫാക്ടറികളിലും ഗവ.
സ്ഥാപനങ്ങളിലുമാണ് ജോലിചെയ്യുന്നത്.
ടൂറിസം മേഖലയെ ആശ്രയിച്ചു ജീവിക്കുന്നവരും കുറവല്ല.
സ്പാനിഷ് മാതൃകയിൽ നിർമിച്ച പഴക്കംചെന്ന കെട്ടിടങ്ങളാണ് ഡൊമിനിക്കൻ നഗരത്തിന്റെ മറ്റൊരു പ്രത്യേകത.
നഗരവാസി കളിൽ ഭൂരിഭാഗവും പാശ്ചാത്യരീതിയിലുള്ള വസ്ത്രങ്ങളും ആഭര ണങ്ങളും ധരിക്കുക പതിവാണ്.
ഡൊമിനിക്കൻ റിപ്പബ്ളിക്കിന്റെ വ്യവസായിക മേഖല 'ഫ്രീ സോൺ' അഥവാ 'ഫ്രീ ട്രേഡ് സോൺ' എന്നറിയപ്പെടുന്നു.
ജനസംഖ്യയിൽ നല്ലൊരു ശ.
ഖനന-വ്യവസായ മേഖലകളിൽ തൊഴിൽ ചെയ്യുന്നു.
സമ്പന്നമായൊരു സാംസ്കാരിക പൈതൃകത്തിനുടമകളാണ് ഡൊമിനിക്കൻ ജനത.
രാജ്യത്തിന്റെ ചരിത്രം, ദേശീയത, സാംസ് കാരിക പൈതൃകം തുടങ്ങിയവയെ സംബന്ധിച്ച് തീവ്രമായ അവബോധമുള്ളവരാണ് ഡൊമിനിക്കൻ ജനത.
രാജ്യത്തിന്റെ യശസ് ഉയർത്തിപ്പിടിക്കുന്ന നിരവധി ചരിത്രസ്മാരകങ്ങളും മ്യൂസിയങ്ങളും ഡൊമിനിക്കൻ റിപ്പബ്ളിക്കിൽ കാണാം.
കൊളംബസിന്റെ ആഗമനത്തിന്റെ 500-ാം വാർഷികാഘോഷത്തിന്റെ ഭാഗമായി 1992-ൽ സ്ഥാപിച്ച കൊളംബസ് ലൈറ്റ് ഹൗസ് പ്രസിദ്ധമാണ്. 'മ്യൂസിയം ഒഫ് ദ് ഡൊമിനിക്കൻ മെൻ', 'മ്യൂസിയം ഒഫ് ദ ഹോം', 'കാമ്പസ് റിയൽസ്'എന്നിവ രാജ്യത്തിന്റെ സാംസ്കാരിക പൈതൃകത്തിലേക്ക് വെളിച്ചം വീശുന്ന പുരാവസ്തു ശേഖരത്താൽ സമ്പന്നമാണ്.
സാന്റോ ഡൊമിൻഗോയിലെ റോമൻ കാത്തലിക് കതീഡ്രൽ, കതീഡ്രൽ ബാസിലിക്ക മെനൊൻ ഡിസാന്റോമറിയ, പ്രിമാ ഡാഡീ അമേരിക്ക എന്നിവയാണ് പ്രമുഖ ചരിത്രമന്ദിരങ്ങൾ.
1954-ൽ റോമൻ കത്തോലിക്കാമതത്തെ ഡൊമി നിക്കൻ റിപ്പബ്ളിക്കിന്റെ ദേശീയ മതമായി പ്രഖ്യാപിച്ചു.
ജനസംഖ്യ യിൽ 95 ശ.
വും റോമൻ കത്തോലിക്കാ വിഭാഗക്കാരായ ക്രൈസ്തവരാണ്.
ശേഷിക്കുന്നവരിൽ ബാപ്റ്റിസ്റ്റ്, ഇവാഞ്ചലിക്കൻ, സെവൻത് ഡേ അഡ്വന്റിസ്റ്റ് എന്നീ വിഭാഗങ്ങൾ ഉൾപ്പെടുന്നു.
രാജ്യത്തിന്റെ ഉൾനാടുകളിൽ ആഫ്രിക്കൻ ഗോത്രപാരമ്പര്യത്തിൽ അധിഷ്ഠിതമായ പ്രാകൃത മതങ്ങളിൽ വിശ്വസിക്കുന്നവരും അവശേഷിക്കുന്നുണ്ട്.
രാജ്യത്തിന്റെ രാഷ്ട്രീയ നയരൂപവത്കരണത്തിലും നിയമ നിർമ്മാണത്തിലും മതസ്ഥാപനങ്ങൾക്ക് നിർണായക സ്വാധീനമാണുള്ളത് വിദ്യാഭ്യാസം
പ്രാഥമിക വിദ്യാഭ്യാസം നിർബന്ധിതവും സൗജന്യവുമായ ഡൊമിനിക്കൻ റിപ്പബ്ളിക്കിൽ ജനസംഖ്യയുടെ 80 ശ.
ഗവൺമെന്റുടമസ്ഥതയിലും ഗവൺ മെന്റിന്റെ ധനസഹായത്താൽ സ്വകാര്യമേഖലയിൽ പ്രവൃത്തി ക്കുന്നതുമായ നിരവധി വിദ്യാഭ്യാസ സ്ഥാപനങ്ങൾ റിപ്പബ്ളിക്കിലുണ്ട്.
1995-96-ലെ കണക്കനുസരിച്ച് 1.4 ദശലക്ഷം വിദ്യാർത്ഥികൾ പ്രാഥമികതലത്തിലും 2,63,236 വിദ്യാർത്ഥികൾ സെക്കൻഡറിതലത്തിലും പഠിക്കുന്നു.
നാലു പൊതു സർവകലാശാലകളെ കൂടാതെ മൂന്ന് റോമൻ കാത്തലിക് സർവകലാശാലകൾ, മൂന്ന് സാങ്കേതിക സർവകലാശാലകൾ എന്നിവയും മറ്റ് ആറ് ഉന്നത വിദ്യാഭ്യാസ സ്ഥാപനങ്ങളും രാജ്യത്തിന്റെ ഉന്നത വിദ്യാഭ്യാസരംഗത്ത് സേവനം അനുഷ്ഠിക്കുന്നുണ്ട്.
സാമ്പത്തികം പ്രമാണം:Santodomingosd.jpg Sector of NACO, in Santo Domingo, with a view of Tiradentes Avenue La Trinitaria in Santiago de Los Caballeros is an area of increasing development.
ഒരു കാർഷിക രാജ്യമാണ് ഡൊമിനിക്കൻ റിപ്പബ്ളിക്.
ജനസംഖ്യയുടെ 40 ശ.
വും കാർഷികമേഖലയിൽ ജോലി ചെയ്യുന്നു.
1997-ൽ മൊത്തം ഉത്പാദനത്തിന്റെ 12 ശ.
കാർഷികമേഖലയിൽ നിന്നു ലഭിച്ചു.
ഗവൺമെന്റു നിയന്ത്രണത്തിലും സ്വകാര്യമേഖലയിലുമായി നിരവധി കൃഷിയിടങ്ങളും തോട്ടങ്ങളും ഡൊമിനിക്കൻ റിപ്പബ്ളിക്കിലുണ്ട്.
വളക്കൂറുള്ള വിസ്തൃത താഴ് വരകളും സമതലപ്രദേശങ്ങളുമാണ് രാജ്യത്തെ പ്രധാന കൃഷിയിടങ്ങളായി വികസിച്ചിട്ടുള്ളത്.
കരിമ്പാണ് മുഖ്യ കൃഷി.
ഇതിനു പുറമേ കൊക്കോ, ബീൻസ്, കാപ്പി, വാഴപ്പഴം, നെല്ല്, പുകയില, ചോളം, തക്കാളി എന്നിവയും ഇവിടെ വ്യാവസായികാടിസ്ഥാനത്തിൽ ഉത്പാദിപ്പിക്കുന്നു.
പഞ്ചസാരയാണ് മുഖ്യ കയറ്റുമതി ഉത്പന്നം.
കന്നുകാലി വളർത്തലിൽ മുന്നിട്ടുനില്ക്കുന്ന കരീബിയൻ രാജ്യങ്ങളിൽ ഒന്ന് കൂടിയാണ് ഡൊമിനിക്കൻ റിപ്പബ്ളിക്.
കന്നു കാലി സമ്പത്ത്: കന്നുകാലി 2.43 ദശലക്ഷം; പന്നി 9,50,000; ആട് 5,70,000; കോഴി 43 ദശലക്ഷം.
ഭൂവിസ്തൃതിയുടെ 32.7 ശ.
1960 മുതൽ വന സംരക്ഷണത്തിനുവേണ്ടി ഗവൺമെന്റ് നിരവധി പദ്ധതികൾ ആവിഷ്കരിച്ചു നടപ്പിലാക്കി വരുന്നുണ്ട്.
മഹാഗണി, ചന്ദനം, പൈൻ, സിഡാർ എന്നിവയാണ് മുഖ്യ വനവൃക്ഷങ്ങൾ.
ഡൊമിനിക്കൻ റിപ്പബ്ളിക്കിന്റെ മത്സ്യബന്ധന വ്യവസായം പ്രായേണ അവികസിതമാണ്.
ആഴക്കടൽ മത്സ്യബന്ധന സാമഗ്രികളുടെ അപര്യാപ് തത, വൻതോതിൽ മത്സ്യം ശീതീകരിച്ചു സൂക്ഷിക്കുവാനുള്ള സാങ്കേതിക വിദ്യയുടേയും മറ്റും അഭാവം എന്നിവ രാജ്യത്തിന്റെ മത്സ്യ വ്യവസായത്തെ പ്രതികൂലമായി ബാധിക്കുന്നു.
മത്തി, ചൂര, ബോണിറ്റോ, സ്റ്റാപ്പർ എന്നിവയാണ് ഇവിടെ നിന്നു ലഭിക്കുന്ന പ്രധാന മത്സ്യങ്ങൾ.
ബോക് സൈറ്റാണ് ഡൊമിനിക്കൻ റിപ്പബ്ളിക്കിന്റെ പ്രധാന ഖനിജം.
ബോക്സൈറ്റിനു പുറമേ ഇരുമ്പ്, സ്വർണം, വെള്ളി എന്നീ ലോഹങ്ങളുടെ അയിരുകളും ഇവിടെ നിന്ന് വ്യാവസായി കാടിസ്ഥാനത്തിൽ ഖനനം ചെയ്യുന്നുണ്ട്.
ഉത്പാദനം: ബോക് സൈറ്റ് 1,67,800 ടൺ (1988), ഫെറോനിക്കൽ 58,313 ടൺ (1992).
പഞ്ചസാര ശുദ്ധീകരണമാണ് ഡൊമിനിക്കൻ റിപ്പബ്ളിക്കിലെ മുഖ്യ വ്യവസായം.
1990-കളിൽ പ്രതിവർഷം 93,500 മെട്രിക് ടൺ പഞ്ചസാര ഉത്പാദിപ്പിക്കപ്പെട്ടിരുന്നതായി കണക്കുകൾ സൂചി പ്പിക്കുന്നു.
മദ്യം, മൊളാസസ്, സിമന്റ്, പുകയില ഉത്പന്നങ്ങൾ, സംസ്കരിക്കപ്പെട്ട ഗോതമ്പ്, അരി എന്നിവയാണ് മറ്റ് ഉത്പന്ന ങ്ങൾ.
1994-ൽ അസംസ്കൃത വസ്തുക്കൾ സ്വന്തമായി ഇറക്കുമതി ചെയ്യാൻ അനുവദിക്കപ്പെട്ടിരുന്ന 38 സ്വതന്ത്ര വ്യാവസായിക മേഖലകൾ ഡൊമിനിക്കൻ റിപ്പബ്ളിക്കിൽ ഉണ്ടായിരുന്നു.
ഈ മേഘ ലയ്ക്ക് സർക്കാർ നിരവധി നികുതി ഇളവുകൾ അനുവദിച്ചിരുന്നു.
1995-ൽ പരിസരമലിനീകരണം ഉണ്ടാക്കുന്നതും ആയുധ നിർമാ ണവും ഒഴികെയുള്ള മേഖലകളിൽ 100 ശ.
വിദേശ നിക്ഷേപം അനുവദിക്കപ്പെട്ടു.
1997-ലെ കണക്കനുസരിച്ച് റിപ്പബ്ളിക്കിന് 4,239 ദശലക്ഷം യു.എസ്. ഡോളർ കടബാദ്ധ്യതയുണ്ട്.
അസംസ്കൃത പഞ്ചസാര, മൊളാസസ്, കാപ്പി, കൊക്കോ, പുകയില, ഫെറോനിക്കൽ, സ്വർണം, വെള്ളി എന്നിവ മുഖ്യ കയറ്റുമതി ഉത്പന്നങ്ങളിൽപ്പെടുന്നു.
പ്രകൃതി എണ്ണയ്ക്കും, അനുബന്ധ ഉത്പന്നങ്ങൾക്കും പുറമേ കൽക്കരി, ആഹാരപദാർഥങ്ങൾ, ഗോതമ്പ് എന്നിവയാണ് പ്രധാന ഇറക്കുമതി വിഭവങ്ങൾ.
അമേരിക്ക, ജർമനി, കാനഡ, ബെൽജിയം, മെക് സിക്കോ, വെനിസ്വേല, ജപ്പാൻ എന്നിവയാണ് റിപ്പബ്ളിക്കുമായി വ്യാപാരബന്ധമുള്ള രാജ്യങ്ങൾ.
യു.എൻ., ഒ.എ.എസ്.; ഇന്റർ അമേരിക്കൻ ഡെവലപ്മെന്റ് ബാങ്ക്, എ.സി.എസ്.; ഐ.ഒ.എം., ഇ.
യു. എന്നിവയിലെ അംഗരാഷ്ട്രം കൂടിയാണ് ഡൊമിനിക്കൻ റിപ്പബ്ളിക്.
1996-ലെ കണക്കനുസരിച്ച് ഡൊമിനിക്കൻ റിപ്പബ്ളിക്കിൽ 12,600 കി.
റോഡുകളുണ്ടായിരുന്നു.
757 കി.
മാത്രം ദൈർഘ്യമുള്ള ഒരു റെയിൽവേ ശൃംഖലയും റിപ്പബ്ളിക്കിലുണ്ട്.
സാന്റോ ഡൊമിൻഗോ, പോർട്ടോ പ്ളാറ്റ (Puerto plata), ലറൊമാന എന്നിവിടങ്ങളിൽ അന്താരാഷ്ട്ര വിമാനത്താവളങ്ങൾ പ്രവർത്തിക്കുന്നു.
1995-ൽ വ്യോമഗതാഗത മേഖല പൂർണമായും സ്വകാര്യവത്കരിച്ചു.
സാന്റോ ഡൊമിൻഗോ, പോർട്ടോ പ്ളാറ്റോ, ലാറൊമാന, ഹയ്ന എന്നിവ രാജ്യത്തെ ഒന്നാംകിട തുറമുഖങ്ങളാണ്.
997-ലെ റിപ്പോർട്ടനുസരിച്ച് 7,09,200 ടെലിഫോൺ കണക്ഷനുകൾ അനുവദിച്ചിരുന്നു.
മൊത്തം മൊബൈൽ ഫോൺ ഉപഭോക്താക്കളുടെ എണ്ണം ഈ കാലയളവിൽ 1,30,000 ആയി വർദ്ധിച്ചു.
1999-ൽ 25,000-ൽ അധികം ഇന്റർനെറ്റ് ഉപഭോക്താക്കൾ ഡൊമിനിക്കൻ റിപ്പബ്ളിക്കിലുണ്ടായിരുന്നു.
215-ൽ അധികം പോസ്റ്റ് ഓഫീസുകളും (1995) റിപ്പബ്ളിക്കിലുണ്ട്.
രണ്ട് ഗവൺമെന്റ് നിയന്ത്രിത സ്റ്റേഷനുകൾ ഉൾപ്പെടെ 170 പ്രക്ഷേപണ നിലയങ്ങൾ ഡൊമിനിക്കൻ റിപ്പബ്ളിക്കിന്റെ വാർത്താ വിനിമയ രംഗത്ത് പ്രവർത്തിക്കുന്നു.
1996-ലെ കണക്കനുസരിച്ച് 75,000 ടെലിവിഷൻ ഉപഭോക്താക്കൾ ഡൊമിനിക്കൻ റിപ്പബ്ളിക്കി ലുണ്ടായിരുന്നു.
മൊത്തം 2,64,000-ൽ അധികം കോപ്പികൾ സർക്കുലേഷനുള്ള പതിനൊന്ന് ദിനപത്രങ്ങളും ഇവിടെനിന്ന് പ്രസി ദ്ധീകരിക്കുന്നുണ്ട്.
ഒരു ഭരണഘടനാധിഷ്ഠിത പരമാധികാര രാഷ്ട്രമാണ് ഡൊമിനിക്കൻ റിപ്പബ്ളിക്.
1966-ൽ നിലവിൽ വന്ന ഭരണഘടന പ്രകാരം പ്രസിഡന്റാണ് രാഷ്ട്രത്തലവൻ.
എക്സിക്യൂട്ടീവിന്റെ അധിപനും പ്രസിഡന്റ് തന്നെ.
1994-ലെ ഭരണഘടനാ ഭേദഗതി അനുസരിച്ച് ഒരാൾക്ക് ഒരിക്കൽ മാത്രമേ പ്രസിഡന്റാകാൻ കഴിയൂ.
30 അംഗ സെനറ്റും 149 അംഗ ചേംബർ ഒഫ് ഡെപ്യൂട്ടികളും ഉൾപ്പെടുന്നതാണ് നിയമനിർമ്മാണസഭ.
പ്രസിഡന്റിന്റേയും നിയമ നിർമ്മാണസഭയുടേയും കാലാവധി നാലു വർഷമാണ്.
18 വയസ്സ് പൂർത്തിയായവർക്കും 18-നു താഴെ പ്രായമുള്ള വിവാഹിതർക്കും വോട്ടവകാശമുണ്ട്.
ഭരണസൗകര്യാർഥം രാജ്യത്തെ 29 പ്രവിശ്യകളായും ഒരു ദേശീയ ജില്ലയായും വിഭജിച്ചിരിക്കുന്നു.
പ്രസിഡന്റ് നിയമിക്കുന്ന ഗവർണർമാരാണ് പ്രവിശ്യകളുടെ ഭരണാധികാരികൾ.
പ്രവിശ്യകളേയും ദേശീയ ജില്ലയേയും യഥാക്രമം 18 മുനിസിപ്പൽ ജില്ലകളും 72 മുനിസിപ്പാലിറ്റികളുമായി വിഭജിച്ചിരിക്കുന്നു.
തെരഞ്ഞെടുക്കപ്പെടുന്ന കൗൺസിലുകളാണ് ഇവയുടെ ഭരണനിർവഹണസമിതികൾ.
സുപ്രീംകോടതിയാണ് രാജ്യത്തെ പരമോന്നത നീതിന്യായപീഠം.
സുപ്രീംകോടതിക്കു കീഴിൽ അപ്പീൽ, ജില്ലാ, പ്രവിശ്യാ കോടതികൾ പ്രവർത്തിക്കുന്നു.
സെനറ്റാണ് സുപ്രീംകോടതി പ്രസിഡന്റിനേയും 8 ജഡ്ജിമാരേയും തെരഞ്ഞെടുക്കുന്നത്.
1924-ൽ ഇവിടെ വധശിക്ഷ നിറുത്തലാക്കി.
പൂറത്തേക്കുള്ള കണ്ണികൾ Dominican Republic വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Government Presidency of the Dominican Republic Archived 2013-03-08 at the Wayback Machine .
(in Spanish) Chief of State and Cabinet Members Archived 2012-09-26 at the Wayback Machine .
World Bank Dominican Republic General information Dominican Republic entry at The World Factbook Dominican Republic at UCB Libraries GovPubs ഡൊമനിക്കൻ റിപ്പബ്ലിക് ഓപ്പൺ ഡയറക്റ്ററി പ്രൊജക്റ്റിൽ Wikimedia Atlas of the Dominican Republic Travel Official Website of the Ministry of Tourism of the Dominican Republic Viptouring.net Information about Dominican Republic photos and all that you can visit Archived 2009-04-30 at the Wayback Machine .
Lodging and Spanish schools in the Dominican Republic Archived 2011-02-08 at the Wayback Machine .
വിക്കിവൊയേജിൽ നിന്നുള്ള ഡൊമനിക്കൻ റിപ്പബ്ലിക് യാത്രാ സഹായി Free GPS maps of the Dominican Republic (in Spanish) Social Development Official Website of the IDDI, Instituto Dominicano de Desarrollo Integral അവലംബം 1 2 3 4 ↑ http://ml.web4all.in/index.php/%E0%B4%A1%E0%B5%8A%E0%B4%AE%E0%B4%BF%E0%B4%A8%E0%B4%BF%E0%B4%95%E0%B5%8D%E0%B4%95%E0%B4%A8%E0%B5%8D%E2%80%8D_%E0%B4%B1%E0%B4%BF%E0%B4%AA%E0%B5%8D%E0%B4%AA%E0%B4%AC%E0%B5%8D%E0%B4%B3%E0%B4%BF%E0%B4%95%E0%B5%8D Archived 2011-07-21 at the Wayback Machine .
ഡൊമിംഗോ പയസ്
പതിനാറാം ശതകത്തിൽ, കൃഷ്ണദേവരായരുടെ വാഴ്ചക്കാലത്ത് വിജയനഗരം സന്ദർശിച്ച പോർത്തുഗീസു യാത്രികനാണ് ഡൊമിംഗോ പയസ് .
തലസ്ഥാനനഗരിയുടെ പ്രൗഢിയെപ്പറ്റി പയസ് തന്റെ യാത്രക്കുറിപ്പുകളിൽ സവിസ്തരം പ്രതിപാദിച്ചിട്ടുണ്ട്.
വിജയനഗരത്തെപ്പറ്റി
ഡൊമിംഗോ പയസ്സിന്റെ യാത്രക്കുറിപ്പിന്റെ പേര് വിജയനഗരത്തിൽ താൻ കണ്ട കാഴ്ചകളും കണ്ടറിഞ്ഞ വിവരങ്ങളും എന്നാണ്.
നൃസിംഗ സാമ്രാജ്യമെന്നാണ് പയസ്  കറിപ്പിടുന്നത്.
അംകോള, മിർഗോ,ഹോനോർ,ബറ്റെക്കല്ലാ, മാംഗലൂർ എന്നീ തുറമുഖപട്ടണങ്ങളെപ്പറ്റിയും സാമ്രാജ്യത്തിന്റെ ഭൂപ്രകൃതിയെപ്പറ്റിയും പറയുന്നു.
മണ്ണ്വിന്റെ  വളക്കുറ്, കന്നുകാലികൾ, ഇതിനെപ്പറ്റിയൊക്കെ പയസ്  പ്രസ്താവിക്കുന്നു.
കോട്ടമതിലുകളുളള  ദാർചാ എന്ന പട്ടണത്തെപ്പറ്റിയും അതിനകത്തെ അതി മനോഹരമായ ക്ഷേത്രത്തെപ്പറ്റിയും വിവരണങ്ങളുണ്ട്.
ഇത് ധാർവാർ ആയിരിക്കാമെന്ന് സെവെൽ അനുമാനിക്കുന്നു.
തലസ്ഥാനനഗരിയായ ബിസ്നഗരയുടെ കന്മതിലുകൾ,  കോട്ടവാതിലുകൾ എന്നിവയെപ്പറ്റി എഴുതിയശേഷം, ജീവിതരീതികൾ, ആരാധന സമ്പ്രദായങ്ങൾ, ഭക്ഷണ സമ്പ്രദായങ്ങൾ, ആചാരരീതികൾ എന്നിവയെപ്പറ്റിയും കുറിപ്പുകളിലുണ്ട്.
അവലംബം 1 2 വിജയനഗരത്തെപ്പറ്റി-ഡൊമിംഗോ പയസ് (A forgotten Empire-Sewell)
ഡൊമിനിക് ലാപിയർ ഇംഗ്ലീഷ് വിലാസം https://ml.wikipedia.org/wiki/Dominique_Lapierre
ഒരു ഫ്രഞ്ച് എഴുത്തുകാരനാണ് ഡൊമിനിക് ലാപിയർ (ജനനം: 1931 -മരണം:2022 ഡിസംബർ 4).
1931 ൽ ഫ്രാൻസിലെ ലാറോഷെല്ലി എന്ന സ്ഥലത്ത് ജനിച്ചു.
പെൻസിവാനിയയിലെ ലാഫായെറ്റി ബിരുദമെടുത്തു.
14 വർഷം അന്താരാഷ്ട്രതലത്തിൽ പാരീസ് മാച്ച് എന്ന ആനുകാലികപ്രസിദ്ധീകരണത്തിന്റെ പത്രപ്രവർത്തകനായിരുന്നു.
അദ്ദേഹത്തിന്റെ രണ്ട് പുസ്തകങ്ങൾ - Is Paris Burning?
( ലാറി കോളിൻസുമായി ചേർന്ന് എഴുതിയത്), City of Joy - ചലച്ചിത്രമാക്കിയിട്ടുണ്ട്.
2005 ൽ പുറത്തിറങ്ങിയ Is New York Burning?
എന്ന പുസ്തകമാണ് കോളിൻസും ലാപിയറും ചേർന്നെഴുതിയവയിൽ ഒടുവിലത്തേത്.
ഇന്ത്യൻ സ്വാതന്ത്ര്യത്തെ കുറിച്ച് ലാറി കോളിൻസുമായി ചേർന്ന് എഴുതിയ സ്വാതന്ത്ര്യം അർദ്ധരാത്രിയിൽ എന്ന ഗ്രന്ഥം ലോകശ്രദ്ധയാകർഷിച്ചതാണ്.
1981 മുതൽ അദ്ദേഹം തന്റെ പുസ്തകങ്ങളുടെ പകർപ്പവകാശ തുകയുടെ ഒരു പങ്ക് കൊൽക്കത്തയിലെ തെരുവുകളിൽ ജീവിക്കുന്ന കുട്ടികൾക്ക് സഹായമെത്തിക്കുന്ന സിറ്റി ഓഫ് ജോയ് ഫൗണ്ടേഷന് നൽകിപ്പോരുന്നു.
ഫ്രാൻ‍സിൽ രജിസ്റ്റർ ചെയ്തിട്ടുള്ള ഈ സംഘടനയുടെ ഔദ്യോഗികനാമം Action pour les enfants des lépreux de Calcutta എന്നാണ്.
Five Past Midnight  in Bhopal എന്ന പുസ്തകത്തിന്റെ പകർപ്പവകാശത്തുക ഭോപ്പാൽ ദുരന്തത്തിന് ഇരകളായവരുടെ ചികിത്സയ്ക്കായി ഭോപ്പാലിലെ സംഭാവനാ ക്ലിനിക്കിന് അദ്ദേഹം നൽകിവരുന്നു.
2008-ൽ അദ്ദേഹത്തിന് മൂന്നാമത്തെ ഉയർന്ന സിവിലിയൻ ബഹുമതിയായ പദ്മഭൂഷൺ നൽകി ഭാരതം ആദരിച്ചു.
1980-ൽ സിറ്റി ഓഫ് ജോയ് ഫൗണ്ടേഷനിൽ പങ്കാളിയായ ഡൊമിനിക് കൊങ്കോൺ ലാപിയറെ വിവാഹം കഴിച്ചു.
അദ്ദേഹത്തിന്റെ ഏകപുത്രി അലക്സാണ്ട്രയും എഴുത്തുകാരിയാണ്.
കൃതികൾ ദ സിറ്റി ഓഫ് ജോയ് (1985), ISBN 0-385-18952-4 ബിയോണ്ട് ലവ് (1990), ISBN 0-446-51438-1 എ തൌസന്റ് സൺസ് (1999), ISBN 0-446-52535-9 വൺസ് അപ്പൺ എ ടൈം ഇൻ ദ യു.എസ്.എസ്.ആർ. (2006)
ലാറി കോളിൻസുമായി ചേർന്നെഴുതിയവ ഈസ് പാരിസ് ബേണിംഗ്?
' — അഡോൾഫ് ഹിറ്റ്ലർ, ആഗസ്റ്റ് 25, 1944 (1965) ഓർ ഐ'ൽ ഡ്രസ് യു ഇൻ മൌണിംഗ് (1968) ഓ ജറുസലേം!
(1972), ISBN 0-671-21163-3 ഫ്രീഡം അറ്റ് മിഡ്നൈറ്റ് (1975), ISBN 0-671-22088-8 ദ ഫിഫ്ത് ഹോർസ്മാൻ (1980), ISBN 0-671-24316-0 ഈസ്  ന്യൂ യോർക്ക് ബേണിംഗ്?
(2005), ISBN 1-59777-520-7
ജേവിയർ മോറോയുമായി ചേർന്നെഴുതിയത് ഫൈവ് പാസ്റ്റ് മിഡ്നൈറ്റ് ഇൻ ഭോപ്പാൽ (2001), ISBN 0-446-53088-3 അവലംബം ↑ https://www.ndtv.com/world-news/french-author-dominique-lapierre-who-wrote-city-of-joy-dies-at-91-3578072 ↑ ↑ ↑ 1 2 ↑ ↑
ഡൊമിനിക് ആംഗ്ലേഡ് ഇംഗ്ലീഷ് വിലാസം https://ml.wikipedia.org/wiki/Dominique_Anglade
ഒരു കനേഡിയൻ രാഷ്ട്രീയക്കാരിയാണ് ഡൊമിനിക് ആംഗ്ലേഡ് (ജനനം ജനുവരി 31, 1974)  നിലവിൽ അവർ ക്യൂബെക്ക് ലിബറൽ പാർട്ടിയുടെ നേതാവും ക്യൂബെക്കിലെ ഔദ്യോഗിക പ്രതിപക്ഷ നേതാവുമായി പ്രവർത്തിക്കുന്നു.
സെന്റ്-ഹെൻറി-സെയ്ന്റ്-ആനിയെ പ്രതിനിധീകരിച്ച് 2015 മുതൽ ക്യൂബെക്കിലെ ദേശീയ അസംബ്ലി അംഗമായി അവർ സേവനമനുഷ്ഠിച്ചിട്ടുണ്ട്.
അവർ ക്യൂബെക്ക് ലിബറൽ പാർട്ടിയെ നയിക്കുന്ന ആദ്യ വനിതയും, ക്യൂബെക്കിൽ ഒരു പ്രവിശ്യാ പാർട്ടിയെ നയിക്കുന്ന ആദ്യത്തെ കറുത്ത വർഗക്കാരിയും, കാനഡയിൽ കാബിനറ്റ് മന്ത്രിയായ ഹെയ്തിയൻ വംശജയായ ആദ്യ വ്യക്തിയുമാണ്.
അവർ അക്കാദമിക് ജോർജ്സ് ആംഗ്ലേഡിന്റെ മകളാണ്.
ജോർജസിന്റെയും മെറിൽ ആംഗ്ലേഡിന്റെയും മകളായി മോൺട്രിയലിൽ ആംഗ്ലേഡ് ജനിച്ചു.
യൂണിവേഴ്‌സിറ്റി ഡു ക്യൂബെക്കിന്റെ സ്ഥാപകനും അവിടെ ദീർഘകാല പ്രൊഫസറും ജീൻ-ബെർട്രാൻഡ് അരിസ്റ്റൈഡിന്റെയും റെനെ പ്രെവലിന്റെയും പ്രത്യേക ഉപദേശകനുമായിരുന്നു ജോർജ്സ് ആംഗ്ലേഡ്.
ഡൊമിനിക് ആംഗ്ലേഡ് തന്റെ യൗവനത്തിന്റെ ഭൂരിഭാഗവും ഹെയ്തിയിൽ ചെലവഴിച്ചുവെങ്കിലും യൂണിവേഴ്സിറ്റിയിൽ ചേരാനായി കാനഡയിലേക്ക് മടങ്ങി.
ആംഗ്ലേഡ് എച്ച്ഇസി മോൺട്രിയലിൽ നിന്ന് എംബിഎയും എക്കോൾ പോളിടെക്നിക് ഡി മോൺട്രിയലിൽ നിന്ന് ഇൻഡസ്ട്രിയൽ എഞ്ചിനീയറിംഗിൽ ബിരുദവും നേടിയിട്ടുണ്ട്.
രാഷ്ട്രീയത്തിൽ പ്രവേശിക്കുന്നതിന് മുമ്പ്, ആംഗ്ലേഡ് മോൺട്രിയലിലെ കൺസൾട്ടിംഗ് സ്ഥാപനമായ മക്കിൻസി ആൻഡ് കമ്പനിയിൽ ജോലി ചെയ്തിരുന്നു.
രാഷ്ട്രീയ ജീവിതം സഖ്യം അവെനീർ ക്യൂബെക്ക്
ആംഗ്ലേഡ് മുമ്പ് കോയലിഷൻ അവെനീർ ക്യൂബെക്കുമായി ബന്ധപ്പെട്ടിരുന്നു.
2012 ലെ തിരഞ്ഞെടുപ്പിൽ ഫാബ്രെയിൽ സിഎക്യു സ്ഥാനാർത്ഥിയായി മത്സരിച്ചു.
ലിബറൽ ഗില്ലെസ് ഒയിമെറ്റിനോട് പരാജയപ്പെട്ടു.
2012 മുതൽ 2013 വരെ അവർ CAQ ന്റെ പ്രസിഡന്റായി സേവനമനുഷ്ഠിച്ചിട്ടുണ്ട്.
മോൺട്രിയൽ ഇന്റർനാഷണലിന്റെ സിഇഒ ആകാൻ അവർ ആ സ്ഥാനം ഉപേക്ഷിച്ചു.
ക്യൂബെക്ക് ലിബറൽ പാർട്ടി
2015-ൽ, ആംഗ്ലേഡ് ക്യൂബെക്ക് ലിബറൽ പാർട്ടിയിൽ ചേർന്നു.
സെന്റ്-ഹെൻറി-സെയ്ന്റ്-ആനിക്കുള്ള ഉപതെരഞ്ഞെടുപ്പിൽ അവരുടെ സ്ഥാനാർത്ഥിയായി നിന്നു.
വംശീയ സ്വത്വത്തെയും കുടിയേറ്റത്തെയും കുറിച്ചുള്ള CAQ-ന്റെ നിലപാടുകളോടുള്ള എതിർപ്പുകൾ ഉദ്ധരിച്ചുകൊണ്ട് അവർ തന്റെ രാഷ്ട്രീയ മാറ്റത്തെ വിശദീകരിച്ചു.
നവംബർ 9-ന് അവർ തിരഞ്ഞെടുക്കപ്പെട്ടു.
2016 മുതൽ 2018 വരെ സാമ്പത്തിക വികസനം, ഇന്നൊവേഷൻ, എക്‌സ്‌പോർട്ട് ട്രേഡ് മന്ത്രിയായി ഫിലിപ്പ് കൊയ്‌ലാർഡിന്റെ കാബിനറ്റിൽ ആംഗ്ലേഡ് സേവനമനുഷ്ഠിച്ചു.
ഇത് കാനഡയിൽ മന്ത്രിതല ചടങ്ങ് നടത്തുന്ന ഹെയ്തിയൻ വംശജനായ ആദ്യത്തെ വ്യക്തിയായി ആംഗ്ലേഡിനെ മാറ്റി.
2017-ൽ, ആംഗ്ലേഡ് ക്യൂബെക്കിന്റെ ഡെപ്യൂട്ടി പ്രീമിയറായി തിരഞ്ഞെടുക്കപ്പെട്ടു.
2018-ലെ തിരഞ്ഞെടുപ്പിൽ ലിബറൽ ഗവൺമെന്റിന്റെ പരാജയം വരെ ആ പദവിയിൽ തുടർന്നു.
2019 ജൂൺ 27-ന്, ഫിലിപ്പ് കൗയിലാർഡ് പാർട്ടി നേതാവായി പോയതിനെത്തുടർന്ന്, ആംഗ്ലേഡ് 2020-ലെ ക്യൂബെക്ക് ലിബറൽ പാർട്ടി നേതൃത്വ തിരഞ്ഞെടുപ്പിനുള്ള തന്റെ സ്ഥാനാർത്ഥിത്വം പ്രഖ്യാപിച്ചു.
മുൻ നേതാക്കളായ റോബർട്ട് ബൗറസ്സ, ജീൻ ലെസേജ് എന്നിവരുമായി ബന്ധപ്പെട്ടിരുന്ന ദേശീയതയിലേക്ക് പാർട്ടിയെ തിരികെ കൊണ്ടുവരാനുള്ള ഒരു പ്ലാറ്റ്‌ഫോമിലാണ് അവർ മത്സരിച്ചത്.
2018 ലെ ലിബറൽ പാർട്ടിയുടെ തോൽവിക്ക് മോൺട്രിയലിന് പുറത്ത് താമസിക്കുന്ന വോട്ടർമാരുടെ വൻതോതിലുള്ള തിരസ്‌കരണത്തിന് കാരണമായതിനാൽ, മോൺട്രിയലിനപ്പുറം PLQ-ന്റെ പിന്തുണാ അടിത്തറ വികസിപ്പിക്കുന്നതിനും അവർ ഊന്നൽ നൽകി.
അതിനായി, പ്രവിശ്യയിലുടനീളമുള്ള കമ്മ്യൂണിറ്റികളോട് ഡസൻ കണക്കിന് പ്രത്യേക പ്രതിബദ്ധതകൾ ഉണ്ടാക്കുന്ന ഒരു ചാർട്ടർ ഓഫ് റീജിയണിൽ അവർ പ്രചാരണം നടത്തി.
2020 മെയ് 11-ന് അവരുടെ എതിരാളി അലക്‌സാന്ദ്രെ കുസൺ (Fr) മത്സരത്തിൽ നിന്ന് പുറത്തായതിനെത്തുടർന്ന് ആംഗ്ലേഡിനെ പാർട്ടി നേതാവായി തിരഞ്ഞെടുത്തു.
ഇത് ക്യൂബെക്ക് ലിബറൽ പാർട്ടിയെ നയിക്കുന്ന ആദ്യ വനിതയും ക്യൂബെക്കിൽ ഒരു പ്രവിശ്യാ പാർട്ടിയെ നയിക്കുന്ന ആദ്യത്തെ കറുത്ത വർഗക്കാരിയുമാണ്.
ചേംബർ ഓഫ് കൊമേഴ്‌സ് ഓഫ് മെട്രോപൊളിറ്റൻ മോൺട്രിയൽ, യുണൈറ്റഡ് വേ ഓഫ് കാനഡ, സെന്റർ ഹോസ്പിറ്റലിയർ യൂണിവേഴ്‌സിറ്റയർ സെന്റ്-ജസ്റ്റിൻ എന്നിവയുൾപ്പെടെ നിരവധി ഓർഗനൈസേഷനുകളുടെ ഡയറക്ടർ ബോർഡിൽ അംഗ്ലേഡ് സേവനമനുഷ്ഠിച്ചിട്ടുണ്ട്.
2010-ലെ ഹെയ്തി ഭൂകമ്പത്തിൽ ആംഗ്ലേഡിന്റെ അമ്മ, അച്ഛൻ, അമ്മാവൻ, കസിൻ എന്നിവർ കൊല്ലപ്പെട്ടു.
ഭൂകമ്പത്തെത്തുടർന്ന്, ആംഗ്ലേഡ് കാൻപെ ("സ്റ്റാൻഡ് അപ്പ്" എന്നതിന്റെ ഹെയ്തിയൻ ക്രിയോൾ) എന്ന ഓർഗനൈസേഷൻ സഹസ്ഥാപിച്ചു.
ദുരന്തത്തിന് ശേഷം ഗ്രാമീണ ഹെയ്തിക്കാരെ പുനർനിർമ്മിക്കുന്നതിന് സഹായിക്കുന്നതിനുള്ള ഒരു ചാരിറ്റിയാണിത്.
അവാർഡുകളും അംഗീകാരവും ട്രിബ്യൂട്ട് അവാർഡ്, ഓർഡർ ഓഫ് എഞ്ചിനീയേഴ്സ് ഓഫ് ക്യൂബെക്ക് (2011) Toussaint-Louverture Prize, യംഗ് ഹെയ്തിയൻ ചേംബർ ഓഫ് കൊമേഴ്‌സ് (2013) Electoral record 2018 Quebec general election Party Candidate Votes % ±% Liberal Dominique Anglade 11,837 38.06 -0.64 Québec solidaire Benoit Racette 7,413 23.83 +3.07 Coalition Avenir Québec Sylvie Hamel 5,809 18.68 +13.47 Parti Québécois Dieudonné Ella-Oyono 3,568 11.47 -18.46 Green Jean-Pierre Duford 1,009 3.24 -0.30 New Democratic Steven Scott 690 2.22 - Conservative Caroline Orchard 380 1.22 +0.42 Bloc Pot Félix Gagnon-Paquin 202 0.65 - CINQ Christopher Young 103 0.33 - Marxist–Leninist Linda Sullivan 91 0.29 - Total valid votes 31,102 98.12 Total rejected ballots 597 1.88 Turnout 31,699 56.61 Eligible voters 55,994 Quebec provincial by-election, 9 November 2015 : Saint-Henri–Sainte-Anne Party Candidate Votes % ±% Liberal Dominique Anglade 5,325 38.64 -13.88 Parti Québécois Gabrielle Lemieux 4,119 29.89 +7.99 Québec solidaire Marie-Ève Rancourt 2,856 20.73 +10.04 Coalition Avenir Québec Louis-Philippe Boulanger 717 5.20 -5.99 Green Jiab Zou 507 3.68 +1.82 Option nationale Luc Lefebvre 146 1.06 +0.46 Conservative Christian Hébert 110 0.80 – Total valid votes 13,780 100.00 – Total rejected ballots 115 0.83 -0.61 Turnout 13,895 23.89 -44.40 Eligible voters 58,171 Liberal hold Swing -10.93 2012 Quebec general election : Fabre Party Candidate Votes % ±% Liberal Gilles Ouimet 13,305 37.50 -10.87 Parti Québécois François-Gycelain Rocque 9,924 27.97 -6.59 Coalition Avenir Québec Dominique Anglade 9,852 27.77 +16.46 Québec solidaire Wilfried Cordeau 1,260 3.55 +0.78 Green Jean-François Lepage 547 1.54 -1.43 Option nationale Bruno Forget 388 1.09 Independent Philippe Mayrand 207 0.58 Total valid votes 35,483 98.97 – Total rejected ballots 371 1.03 – Turnout 35,854 75.96 Electors on the lists 47,199 – – Liberal hold Swing -2.14 അവലംബം
ഫലകം:Couillard Ministry
ഡൊമിനിക് ഡൺ ഇംഗ്ലീഷ് വിലാസം https://ml.wikipedia.org/wiki/Dominique_Dunne
ഡൊമിനിക് എല്ലെൻ ഡൺ (ജീവിതകാലം: നവംബർ 23, 1959 - നവംബർ 4, 1982) ഒരു അമേരിക്കൻ നടിയായിരുന്നു.
1979 മുതൽ 1982 വരെ നിരവധി ചലച്ചിത്രങ്ങളിലും ടെലിവിഷൻ പരമ്പരകളിലും അഭിനയിച്ചെങ്കിലും 1982 ൽ പുറത്തിറങ്ങിയ പോൾട്ടേർജിസ്റ്റ് എന്ന ഹൊറർ സിനിമയിലെ ഡാന ഫ്രീലിംഗ് എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്.
1982 ഒക്ടോബർ 30 ന് ഡൊമിനിക് ഡണ്ണിനെ അവളുടെ മുൻ കാമുകൻ ജോൺ തോമസ് സ്വീനി വെസ്റ്റ് ഹോളിവുഡ്  ഭവനത്തിന്റെ നടവഴിയിൽവച്ച് കഴുത്തു ഞെരിച്ച് കൊല്ലാൻ ശ്രമിക്കുകയും അവർ കോമ അവസ്ഥയിലേയ്ക്കെത്തുകയും ചെയ്തിരുന്നു.
ഒരിക്കലും ബോധം വീണ്ടെടുക്കാതിരുന്ന അവൾ അഞ്ച് ദിവസത്തിന് ശേഷം മരണത്തിനു കീഴടങ്ങി.
വിവാദമായ ഒരു കോടതി കേസിൽ, മനപ്പൂർവ്വമുള്ള നരഹത്യക്ക് ശിക്ഷിക്കപ്പെട്ട സ്വീനി മൂന്നര വർഷം തടവ് ശിക്ഷ അനുഭവിച്ചു.
കാലിഫോർണിയയിലെ സാന്താ മോണിക്കയിൽ ഒരു മേച്ചിൽപ്രദേശത്തിന്റെ ഉടമയായിരുന്ന എല്ലെൻ ബിയാട്രിസ് "ലെന്നി" (മുമ്പ്, ഗ്രിഫിൻ), എഴുത്തുകാരനും നിർമ്മാതാവും നടനുമായിരുന്ന ഡൊമിനിക് ഡൺ എന്നിവരുടെ ഇളയ മകളായാണ് ഡോമിനിക് ഡൺ ജനിച്ചത്.
അവർക്ക് അലക്സാണ്ടർ "അലക്സ്", ഒരു നടനായ ഗ്രിഫിൻ ഡൺ എന്നിങ്ങനെ രണ്ട് മൂത്ത സഹോദരന്മാർ ഉണ്ടായിരുന്നു.
നോവലിസ്റ്റുകളായ ജോൺ ഗ്രിഗറി ഡണിന്റെയും ജോവാൻ ഡിഡിയന്റെയും ഭാഗിനേയി കൂടിയായിരുന്നു അവർ.
അഭിനേതാക്കളായ ഗാരി കൂപ്പറിന്റെയും വെറോണിക്ക "റോക്കി" കൂപ്പറിന്റെയും മകളായ മരിയ കൂപ്പർ-ജാനിസ് , നിർമ്മാതാവ് മാർട്ടിൻ മാനുലിസ് എന്നിവരായിരുന്നു അവളുടെ ഗോഡ് പാരന്റ്സ് .
അവളുടെ മാതാപിതാക്കൾ 1967 ൽ വിവാഹമോചനം നേടിയിരുന്നു.
ലോസ് ഏഞ്ചൽസിലെ ഹാർവാർഡ്-വെസ്റ്റ്‌ലേക്ക് സ്‌കൂൾ, കണക്റ്റിക്കട്ടിലെ വാട്ടർടൗണിലെ ടാഫ്റ്റ് സ്‌കൂൾ, കൊളറാഡോയിലെ ഫൌണ്ടെയ്‌നിലെ ഫൌണ്ടൻ വാലി സ്‌കൂൾ എന്നിവിടങ്ങളിൽ അവർ പഠനം നടത്തി.
ബിരുദപഠനത്തിനുശേഷം ഇറ്റലിയിലെ ഫ്ലോറൻസിൽ ഒരു വർഷം ചെലവഴിക്കുകയും അവിടെ ഇറ്റാലിയൻ ഭാഷ പഠിക്കുകയും ചെയ്തു.
അമേരിക്കൻ സംവിധായകനും നിർമ്മാതാവുമായിരുന്ന മിൽട്ടൺ കാറ്റ്‌സെലസിന്റെ വർക്ക്‌ഷോപ്പിൽ അഭിനയം പഠിച്ച അവർ വെസ്റ്റ് സൈഡ് സ്റ്റോറി , ദി മൗസെട്രാപ്പ്, മൈ ത്രീ ഏഞ്ചൽസ് തുടങ്ങി വിവിധ സ്റ്റേജ് പ്രൊഡക്ഷനുകളിൽ പ്രത്യക്ഷപ്പെട്ടിരുന്നു.
1979 ലെ ഡയറി ഓഫ് എ ടീനേജ് ഹിച്ച്ഹിക്കർ ടെലിവിഷൻ ചലച്ചിത്രത്തിലേയതാണ് ഡണ്ണിന്റെ ആദ്യ വേഷം.
1980 കളിലെ ജനപ്രിയ ടെലിവിഷൻ പരമ്പരകളായ ലൂ ഗ്രാന്റ്, ഹാർട്ട് ടു ഹാർട്ട്, ഫെയിം എന്നിവയിൽ അഭിനയിച്ചു.
കോമഡി-നാടക ടെലിവിഷൻ പരമ്പരയായ ബ്രേക്കിംഗ് എവേയിൽ ഡണ്ണിന് ആവർത്തിച്ചുള്ള വേഷം ഉണ്ടായിരുന്നതുകൂടാതെ മറ്റ് നിരവധി ടെലിവിഷൻ ചിത്രങ്ങളിലും പ്രത്യക്ഷപ്പെട്ടിരുന്നു.
1981 ൽ അവളുടെ ആദ്യ ചലച്ചിത്രമായ പോൾട്ടേർജിസ്റ്റിൽ അഭിനയിച്ചു.
ദ്രോഹബുദ്ധികളായ പ്രേതങ്ങളാൽ ഭയപ്പെടുത്തപ്പെടുന്ന ഒരു കുടുംബത്തിലെ ദമ്പതികളുടെ കൌമാരക്കാരിയായ മകൾ ഡാന ഫ്രീലിംഗിനെ ഡൺ ഈ ചിത്രത്തിൽ അവതരിപ്പിച്ചു.
സ്റ്റീവൻ സ്പിൽബർഗ് നിർമ്മിച്ച് ടോബെ ഹൂപ്പർ സംവിധാനം ചെയ്ത ഈ ചിത്രം 1982 ജൂൺ 4 ന് പ്രദർശനത്തിനെത്തുകയും, ഇത് 70 മില്യൺ ഡോളറിലധികം നേടി വൻവിജയമായിത്തീരുകയും ചെയ്തു.
മരണത്തിന് മുമ്പുള്ള അവരുടെ ഒരേയൊരു ചലച്ചിത്രമാണിത്.
പോൾ‌റ്റെർ‌ജിസ്റ്റിനുശേഷം, ചിപ്സ് എന്ന പരമ്പരയുടെ അവസാന സീസണിലെ എപ്പിസോഡിലും 1982 ലെ ടോം സെല്ലെക്കും സാം എലിയറ്റും അഭിനയിച്ച ടെലിവിഷൻ ചിത്രമായ ദി ഷാഡോ റൈഡേഴ്സിലും അഭിനയിച്ചു.
മരിക്കുന്നതിന് തൊട്ടുമുമ്പ്, ഡൺ റോബിൻ മാക്സ്വെൽ എന്ന കഥാപാത്രമായി V എന്ന മിനി പരമ്പരിയിൽ അഭിനയിക്കുകയായിരുന്നു.
ഇതിന്റെ ചിത്രീകരണത്തിനിടെ അവൾ മരണമടയുകയും, നടി ബ്ലെയർ ടെഫ്കിൻ പകരക്കാരിയായി അഭിനയിക്കുകയും ചെയ്തു.